Drie verdagtes nou vas ná moord op toeris | Maroela Media
Ivan Ivanov en sy vrou, Tina.
Die polisie in die Wes-Kaap het Woensdag nog twee verdagtes in hegtenis geneem in verband met die moord op die 44-jarige toeris Ivan Ivanov.
'n 24-jarige verdagte is Woensdagoggend by die Houtbaai-hawe in hegtenis geneem. Die verdagte sal na verwagting Vrydag in die Wynberg-landdroshof verskyn op aanklag van moord. Later die middag is 'n 27-jarige verdagte in hegtenis geneem. Hy sal ook binnekort in die hof verskyn.
Die ander verdagtes in die saak het Maandag in die Wynberg-landdroshof verskyn. News24 het toe berig Sinaye Mposelwa was uit op parool toe die moord gepleeg is. Die saak is tot 21 Augustus uitgestel.
Mposelwa is Saterdag kort ná die moord deur lede van die buurtwag in hegtenis geneem.
Ivanov het Saterdagoggend in die Tafelberg Nasionale Park in Houtbaai gestap toe hy omstreeks 11:00 deur drie mans naby die Oos-Fort aangeval is.
Ivanov is met 'n skerp voorwerp doodgesteek voordat die verdagtes met sy rugsak met sy persoonlike besittings daarin op die vlug geslaan het.
Ivanov se skoonsuster, net bekend as Dina, het vroeër in 'n brief haar dank teenoor die Houtbaai-gemeenskap uitgespreek vir hul hulp om een van die verdagtes vas te trek.
Sy het gesê Ivanov was 'n liefdevolle man vir haar tweelingsuster, Tina, en 'n wonderlike pa vir sy drie kinders, Glen (20), Taisia (11) en die tweejarige Makar.
"Hy was hardwerkend, het drie grade gehad en vier tale vlot gepraat." Ivanov was tydens sy dood op 'n sakebesoek aan Suid-Afrika en het die land volgens berigte al by twee vorige geleenthede besoek.
Hy het saam met sy gesin in Genève, Switserland, gewoon.
Die hele werl moet sien wat die #ANC en #EFF in die land aan hits
Waar is ou CNN , MSNBC ,CBS , BBC, THE ADVISE SHOW, almal nou …..nou hoor ons niks meer van Suid-Afrika op die internasionale nuus nie…is ons land dan nou n verleentheid vir die "Nuwe Wêreld" ?
Ek het die Kaap geken voor 1990. Daar was toe bittermin (indien enige) plakkerskampe. Ná 1990 is daar in die Hexvallei gereeld lorries gesien wat 'vragte' mense vanuit Oos-Kaap, Zimbabwe, ens aanry en hulle net daar los met 'n nuwe ANC T-hemp en beloftes van werk en rykdom. Die arme boere moes dit ontgeld in die vorm van diefstal, aanranding en besoedeling van die Hexrivier en al sy sytakke wat die uitvoerdruiwe se wingerde voed. De Doorns se munisipaliteit was hopeloos te klein om hierdie onnatuurlike bevolkingsontploffing te akkommodeer, en by dit boon-op ook nog 'n vreemde kultuur en taal… Lees meer »
As dit so aangaan gaan dit n geweldige knou vir toerisme wees. Mense praat oor die hoe misdaad in SA.